
PROJEKTA IESNIEGUMA “ASFALTBETONA SEGUMA ATJAUNOŠANA TĒRVETES IELAS POSMAM NO RŪPNIECĪBAS IELAS LĪDZ VALSTSPILSĒTAS ADMINISTRATĪVAJAI ROBEŽAI, JELGAVĀ” IESNIEGŠANA

[bookmark: _GoBack]Atklāti balsojot: PAR – 13 (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Rāviņš, A.Rublis, R.Šlegelmilhs, M.Štāls, V.Švāns, R.Vectirāne), PRET – nav, ATTURAS – nav,
Saskaņā ar Pašvaldību likuma 4. panta pirmās daļas 3. punktu, Ministru kabineta 2008. gada 11. marta noteikumu Nr. 173 “Valsts pamatbudžeta valsts autoceļu fonda programmai piešķirto līdzekļu izlietošanas kārtība” 40.1. un 42. punktu un Jelgavas valstspilsētas un Jelgavas novada attīstības programmas 2023.–2029. gadam Jelgavas valstspilsētas investīciju plāna rīcības virziena Nr. 4 “Mobilitāte un sasniedzamība” (RV4), īstenošanai iekļauto projekta ideju Nr. 4.1.5. “Asfaltbetona seguma ielu sakārtošana”, kuras ietvaros plānota Tērvetes iela posmā no Rūpniecības ielas līdz valstspilsētas administratīvajai robežai, Jelgavā,

JELGAVAS VALSTSPILSĒTAS PAŠVALDĪBAS DOME NOLEMJ:
1. Iesniegt Satiksmes ministrijā projekta iesniegumu “Asfaltbetona seguma atjaunošana Tērvetes ielas posmam no Rūpniecības ielas līdz valstspilsētas administratīvajai robežai, Jelgavā” (turpmāk – projekts) līdzfinansējuma saņemšanai no Valsts autoceļu programmas 2027. gadā projekta īstenošanai. Projekta kopējās plānotās izmaksas ir 1 840 185,00 euro (viens miljons astoņi simti četrdesmit tūkstoši viens simts astoņdesmit pieci euro, 00 centu), tostarp 1 380 138,75 euro (viens miljons trīs simti astoņdesmit tūkstoši viens simts trīsdesmit astoņi euro, 75 centi) Satiksmes ministrijas līdzfinansējums un 460 046,25 euro (četri simti sešdesmit tūkstoši četrdesmit seši euro, 25 centi) pašvaldības līdzfinansējums. 
2. Pilnvarot Jelgavas valstspilsētas pašvaldības iestādes “Pilsētsaimniecība” vadītāju parakstīt visus ar projekta iesniegšanu un īstenošanu saistītos dokumentus, kā arī veikt citas projekta iesniegšanai un īstenošanai nepieciešamās darbības.

